11.2.2022
SK
Úradný vestník Európskej únie
C 70/21
3.6.
Špecifické pravidlá označovania výrobku, na ktorý sa vzťahuje registrovaný názov Na balení sa musia nachádzať slová „Arroz del Delta del Ebro“/„Arròs del Delta de l’Ebre“, logo CHOP a logo EÚ a akékoľvek všeobecné informácie, ktoré sa vyžadujú v platných právnych predpisoch.
Farebné logo CHOP vyzerá takto:
4.
Stručné vymedzenie zemepisnej oblasti Oblasťou, v ktorej sa pestuje a spracúva ryža s CHOP „Arroz del Delta del Ebro“, je delta rieky Ebro v rámci okresov Baix Ebre a El Montsià v provincii Tarragona.
Oblasť výroby zahŕňa celé územie obcí Deltebre a Sant Jaume d’Enveja a častí obcí L’Aldea, Amposta, L’Ampolla, Camarles a Sant Carles de la Ràpita, ktoré patria do oblasti delty rieky Ebro.
Do oblasti brúsenia a leštenia ryže patria tie isté obce ako obce patriace do oblasti výroby.
5.
Súvislosť so zemepisnou oblasťou
5.1.
Špecifickosť zemepisnej oblasti H i s t o r i ck é fa k t o r y V oblasti delty rieky Ebro je pestovanie ryže tradíciou, ktorá je úzko prepojená s formovaním delty a jej fyzikálnym a geologickým vývojom.
Existujú mnohé písomné zmienky, ktoré potvrdzujú prepojenie medzi tradíciou pestovania ryže a oblasťou delty rieky Ebro.
Významným príkladom je dielo Geografía de Catalunya [Geografia Katalánska], ktorého autorom je Lluís Solé i Sabaris (1958), ktorý napísal, že „existujú dôkazy o pokusoch pestovať ryžu v delte rieky Ebro už v pätnástom storočí; skutočný rozvoj pestovania ryže však nastal až v devätnástom storočí“.
V tom istom diele autor uvádza aj to, že „v delte, ktorá sa využívala ako pastvina pre sezónne presúvaný dobytok, bolo vďaka kanálu Canal de la Derecha [pravostranný kanál], ktorý bol vybudovaný v Xerte v druhej polovici devätnásteho storočia, možné zavlažovať toto územie sladkou vodou a začať s pestovaním ryže.
To sa postupne rozmáhalo, čo prispievalo k odsoleniu pôdy a zároveň k dosahovaniu dobrých pestovateľských výnosov“.
Táto činnosť sa odvtedy vykonáva nepretržite až dodnes, pričom ryža je hlavnou plodinou pestovanou v tejto oblasti.
Prírodné faktory Pestovanie ryže v delte rieky Ebro sa rozvinulo vďaka miestnej pôde a klíme, ako aj vďaka slanosti územia a hladine podzemnej vody.
Prachovité pôdy v delte rieky Ebro sú veľmi úrodné a ideálne na pestovanie ryže.
Úprava pôdy je výrazne ovplyvnená zavlažovaním a postupom, ktorý je známy ako colmateo, teda zúrodňovaním pôdy naplaveninami (vďaka kombinovanému pohybu vody a pôdy, čím sa zabezpečuje, že kultivovaná plocha je pred výsevom v dobrom stave).
Výnosy tejto plodiny patria medzi najvyššie na svete, keďže sa v nich premieta poloha danej oblasti na rovnobežke 40° severnej šírky a v teplotnej úrovni 19 °C